wannaphong/clean_thaiwikipedia huggingface dataset:
# ราชวงศ์คาลาคาอัว
ราชวงศ์คาลาคาอัว  เป็นราชวงศ์ที่ปกครองราชอาณาจักรฮาวายตั้งแต่การครองราชย์ของพระเจ้าคาลาคาอัวแห่งฮาวายใน 1874 จนถึงการล้มล้างราชบัลลังก์ของสมเด็จพระราชินีนาถลีลีโอกาลานีแห่งฮาวายใน 1893

พระมหากษัตริย์
ลำดับพระบรมรูป  รายพระนาม ระยะเวลาที่ครองราชย์ (พ.ศ.)ระยะเวลาที่ครองราชย์ (ค.ศ.)  รวมปีครองราชย์<center> 1 <center>100px<center> พระเจ้าคาลาคาอัวแห่งฮาวาย<center> 2417-2434 <center> 1874-1891 <center> 17 ปี<center> 2 <center>100px<center> สมเด็จพระราชินีนาถลีลีโอกาลานีแห่งฮาวาย<center> 2434-2436 <center> 1891-1893 <center> 2 ปี

สมาชิกราชวงศ์
 พระเจ้าคาลาคาอัวแห่งฮาวาย (1836–1891)
 สมเด็จพระราชินีนาถลีลีโอกาลานีแห่งฮาวาย (1839–1893)
 มกุฎราชกุมารี วิกตอเรีย คาอิอูลานี (1875–1899)
 มกุฎราชกุมาร วิลเลียม พิต เลเลอิโอโฮกู (1854–1877)
 เจ้าหญิง มิเรียม ลิเคลิเค (1851–1887)
 เจ้าหญิง คาอิทิมินาอาอูอาโอ (1844–1848)
 เจ้าชาย คาลิโอกาลานี (1835–1852)
 เจ้าชาย คินีนี (?–สิ้นพระชนม์เมื่อทรงเยาว์)
 เจ้าชาย โมเสส (1834–สิ้นพระชนม์เมื่อทรงเยาว์)
 ไฮเชฟ คาปาอาเคอา (1815–1866)
 ไฮเชฟเฟส คีโอโฮคาโลเล (1816–1869)

พงศาวลี

<noinclude>

แหล่งข้อมูลอื่น
 KALAKAUA AND LILIUOKALANI'S GENEALOGY
 The Royal Family of Hawaii Official Site Kalakaua Chart
# ราชวงศ์คาเมฮาเมฮา
ราชวงศ์คาเมฮาเมฮา  เป็นราชวงศ์ที่ปกครองราชอาณาจักรฮาวาย ตั้งแต่การรวมกันของหมู่เกาะภายใต้พระเจ้าคาเมฮาเมฮาที่ 1 แห่งฮาวายในปี 1810 ถึงการสวรรคตของพระเจ้าคาเมฮาเมฮาที่ 5 แห่งฮาวายในปี 1872

พระมหากษัตริย์
ลำดับพระบรมรูป  รายพระนาม ระยะเวลาที่ครองราชย์ (พ.ศ.)ระยะเวลาที่ครองราชย์ (ค.ศ.)  รวมปีครองราชย์<center> 1 <center>100px<center> พระเจ้าคาเมฮาเมฮาที่ 1 แห่งฮาวาย<center> 2325-2362 <center> 1782-1819 <center> 37 ปี<center> 2 <center> 100px<center> พระเจ้าคาเมฮาเมฮาที่ 2 แห่งฮาวาย  <center> 2362-2367 <center> 1819-1824 <center> 5 ปี<center>  3 <center>100px <center>  พระเจ้าคาเมฮาเมฮาที่ 3 แห่งฮาวาย  <center>  2367-2396 <center>  1825-1854 <center>  19 ปี <center> 4 <center> 100px<center> พระเจ้าคาเมฮาเมฮาที่ 4 แห่งฮาวาย  <center>2396-2406 <center> 1855-1863 <center> 10 ปี<center> 5 <center> 100px<center> พระเจ้าคาเมฮาเมฮาที่ 5 แห่งฮาวาย <center> 2406-2416 <center> 1863-1872  <center>9 ปี 

พงศาวลี

<noinclude>

 
ค
# ความเป็นไปได้เท่ากัน
ความเป็นไปได้เท่ากัน  คือมโนทัศน์ทางปรัชญาในทฤษฎีความเป็นไปได้ ซึ่งเป็นสิ่งตั้งต้นของสัญกรณ์ความน่าจะเป็นเท่ากัน (equiprobability) ในทฤษฎีความน่าจะเป็น ความเป็นไปได้เท่ากันใช้แยกแยะสิ่งที่ สามารถ เกิดขึ้นได้ในการทดลองความน่าจะเป็น ตัวอย่างเช่น เมื่อพิจารณาการกลิ้งลูกเต๋าหกหน้า ทำไมเราจึงมีทรรศนะโดยทั่วไปว่า ผลที่เป็นไปได้ที่จะออกมาจึงควรเป็น {1, 2, 3, 4, 5, 6} แทนที่จะเป็น {6, ไม่ใช่ 6} ก็เพราะว่าเซตแรกนั้นมีทางเลือกที่เป็นไปได้เท่า ๆ กัน ขณะที่เซตหลังไม่ใช่ เพราะทางเลือกที่ไม่ออก 6 โดยธรรมชาติจะมากเป็นห้าเท่าของกรณีออก 6 สิ่งนี้ยังคงเป็นจริงถึงแม้ว่าลูกเต๋าจะถูกถ่วงน้ำหนัก อันจะทำให้กรณีออก 6 และไม่ใช่ 6 มีความเป็นไปได้เท่ากันก็ตาม
# ความน่าจะเป็นเท่ากัน
ความน่าจะเป็นเท่ากัน  คือมโนทัศน์ทางปรัชญาในทฤษฎีความน่าจะเป็น ที่ยอมให้กำหนดความน่าจะเป็นปริมาณเท่า ๆ กันแก่ผลที่จะออกมา เมื่อผลเหล่านั้นได้ถูกพิจารณาแล้วว่ามีความเป็นไปได้เท่ากัน (equipossibility) ในการรับรู้บางสิ่ง บทบัญญัติอันเป็นที่รู้จักดีที่สุดของกฎดังกล่าวคือ หลักแห่งความไม่แตกต่าง (principle of indifference) ของลาปลัส ซึ่งกล่าวไว้ว่า "เราไม่มีสารสนเทศอื่นใดนอกเหนือไปจาก" เหตุการณ์ไม่เกิดร่วมจำนวน N เหตุการณ์ที่สามารถเกิดขึ้นได้ เราจึงจัดการกำหนดความน่าจะเป็นของแต่ละเหตุการณ์เป็น  การกำหนดความน่าจะเป็นแบบอัตวิสัยนี้ใช้เฉพาะในบางสถานการณ์อย่างเช่นการกลิ้งลูกเต๋าหรือการออกสลากกินแบ่ง เนื่องจากการทดลองเหล่านี้สนับสนุนโครงสร้างสมมาตร และสถานะความรู้ของผู้กำหนดจะต้องไม่เปลี่ยนแปลงโดยชัดแจ้งภายใต้สมมาตรนี้

 แหล่งข้อมูลอื่น 
 Quotes on equiprobability in classical probability
# สิงโตทะเลกาลาปาโกส
สิงโตทะเลกาลาปาโกส  สัตว์เลี้ยงลูกด้วยนมในอันดับสัตว์กินเนื้อ จำพวกสิงโตทะเลชนิดหนึ่ง 

สิงโตทะเลกาลาปาโกส อยู่ในสกุลเดียวกันกับสิงโตทะเลแคลิฟอร์เนีย (Z.  californianus) แต่มีขนาดเล็กกว่า นับเป็นสิงโตทะเลหรือแมวน้ำเพียงชนิดเดียวเท่านั้น ที่ไม่ได้อาศัยอยู่ในพื้นที่ที่มีอุณหภูมิหนาวเย็น หรือเขตขั้วโลก แต่อาศัยอยู่ในเขตร้อนใกล้เส้นศูนย์สูตร สันนิษฐานว่าคงเป็นเพราะในโลกยุคน้ำแข็ง มีกระแสน้ำเย็นทั้งเหนือและใต้ได้พัดพาเอาบรรพบุรุษของสิงโตทะเลกาลาปาโกส เดินทางมายังที่หมู่เกาะกาลาปาโกส อันเป็นสถานที่แห่งเดียวที่จะมีการพบเห็นสิงโตทะเลกาลาปาโกสได้

สิงโตทะเลกาลาปาโกส พบอาศัยอยู่แทบทุกเกาะในหมู่เกาะกาลาปาโกส ตัวผู้เมื่อโตเต็มที่มีน้ำหนักประมาณ 225 กิโลกรัม โดยจะมีอาณานิคมหรืออาณาเขตเป็นของตนเอง ประกอบด้วยตัวเมียราว 30 ตัว และลูก ๆ อีกจำนวนหนึ่ง ตัวผู้จะแสดงความเป็นเจ้าของหรือผู้ครอบครองด้วยการดำผุดดำว่ายในน้ำใกล้ชายฝั่ง เพื่อป้องกันตัวผู้ตัวอื่นบุกรุกเข้ามา ซึ่งการกระทำเช่นนี้จะทำให้ตัวผู้ตัวนั้นเหนื่อยล้าในเวลาประมาณ 4-8 สัปดาห์ เป็นการเปิดโอกาสให้ตัวผู้ตัวอื่นเข้ามาแย่งอาณาเขตและตัวเมียทั้งหมด ตัวผู้ที่พ่ายแพ้จะหลบไปพักฟื้นกันเป็นกลุ่มในสถานที่อื่น ซึ่งจะมีแต่ตัวผู้ที่มีสภาพเช่นเดียวกันรวมตัวกัน เพื่อรอเวลาบุกชิงอาณาเขตคืน สิงโตทะเลกาลาปาโกสกินปลาและสัตว์น้ำต่าง ๆ เป็นอาหารหลัก โดยเฉพาะอย่างยิ่งปลาซาร์ดีน สามารถออกไปหาอาหารได้ไกลถึง 15 กิโลเมตรในทะเล แต่ก็มีความเสี่ยงที่จะะจอกับศัตรูตามธรรมชาติด้วย เช่น ปลาฉลาม และวาฬเพชฌฆาต

สิงโตทะเลกาลาปาโกส มีฤดูผสมพันธุ์ที่ยาวนานตั้งแต่เดือนพฤษภาคม-มกราคม ในปีถัดไป ออกลูกครั้งละ 1 ตัว ลูกสิงโตทะเลจะดูดกินนมแม่จนอายุได้ 1 ขวบ และจะได้รับการป้องกันดูแลจนอายุได้ 3 ขวบ ในขณะที่แม่สิงโตทะเลออกไปหาอาหาร จะมีสิงโตทะเลตัวเมียตัวอื่นทำหน้าที่ดูแลแทน ขณะเดียวกันสิงโตทะเลตัวผู้ก็จะทำหน้าที่เฝ้าระวังภัยให้เช่นกัน
thumb|left|สิงโตทะเลตัวเมียและลูกอ่อน
สิงโตทะเลกาลาปาโกส เป็นสัตว์ที่ไม่เกรงกลัวมนุษย์ มักเข้ามาอยู่ใกล้ ๆ เมื่อพบเจอมนุษย์ รวมถึงดำน้ำใกล้กับนักดำน้ำด้วย จึงถือเป็นสิ่งที่ดึงดูดใจประการหนึ่งที่เรียกผู้คนให้เดินทางมาท่องเที่ยวที่หมู่เกาะกาลาปาโกสสิงโตทะเล (Sea Lions), หน้า 2. นิตยสาร แม็ค 4 ปีที่ 14 ฉบับที่ 4 สิงหาคม 2537 นอกจากนี้แล้วยังมีพฤติกรรมแย่งกินปลาจากร้านขายปลาบนเกาะซานตาครูซ ของหมู่เกาะกาลาปาโกสกับนกกระทุงสีน้ำตาล (Pelecanus occidentalis) อีกด้วย
# ธิติยา นพพงษากิจ
ธิติยา ชินอักษร (ชื่อเดิม : ธิติยา นพพงษากิจ) ชื่อเล่น กิ๊ฟท์ เป็นนักร้องและนักแสดงชาวไทย และเป็นหนึ่งในสมาชิกวง ที-สเกิ๊ต

 ประวัติ 
ธิติยา ชินอักษร (สกุลเดิม : ปั้นวงศ์สกุล) ชื่อเล่น กิ๊ฟท์ เกิดวันที่ 9 เมษายน พ.ศ. 2523 เป็นนักร้องและนักแสดงชาวไทย จบการศึกษาระดับมัธยมศึกษาตอนต้นโรงเรียนวาสุเทวี และระดับมัธยมศึกษาตอนปลายโรงเรียนสตรีประเทืองวิทย์อุรุพงค์ ระดับปริญญาตรี จุฬาลงกรณ์มหาวิทยาลัย และสำเร็จการศึกษาระดับปริญญาโท สาขาการตลาด มหาวิทยาลัยมหิดล

เริ่มเข้าวงการโดยไปประกวดหนูน้อยนานนาชาติที่แดนเนรมิต ตอนอายุประมาณ 7 ขวบ และหลังจากนั้นได้มีโอกาสได้เข้าไปเล่นละครกับทางดาราวีดีโอ ซึ่งตอนนั้น “ลอร์ด” สยม สังวริบุตร เป็นคนแคสติ้ง และตั้งแต่นั้นกิ๊ฟท์ได้เข้ามาในวงการในฐานะนักแสดงเด็ก

เข้าสู่วงการเพลง กิ๊ฟท์เป็นหนึ่งในศิลปินวง ที-สเกิ๊ต ประกอบด้วยสมาชิกคือ มาร์ อัสมา กฮาร์, กิ๊ฟท์ ธิติยา นพพงษากิจ และ จอย ดวงพร สนธิขันธ์ สังกัดคีตา เอ็นเทอร์เทนเม้นท์ มีผลงาน 2 อัลบั้มเต็ม และ 1 อัลบั้มพิเศษ อัลบั้มชุดแรกภายใต้ชื่อ "T-Skirt" มีเพลงดังอย่าง ไม่เท่าไหร่, เจ็บแทนได้ไหม, เรื่องมันเศร้า และเพลง ฟ้องท่านเปา 

อัลบั้มชุดที่สอง "ทีมสตรี" เพลงดัง ปวดร้าว ส่วนอัลบั้มพิเศษ "รวมฮิตติดกระโปรง" เป็นการนำเพลงของที-สเกิ๊ต ทั้งสองอัลบั้มมารวบรวมอยู่ในอัลบั้มเดียวกัน

 ผลงาน 
 ละครโทรทัศน์ 
 พ.ศ.  เรื่อง  รับบท  ออกอากาศ 2532  ตำรับรัก คุณหนูเล็ก (ตอนเด็ก)  ช่อง 7 ห้องหุ่น พรรณราย (ตอนเด็ก) อุทัยเทวี อุทัยเทวี (ตอนเด็ก) สุรีย์รัตน์ล่องหน สุรีรัตน์ (ตอนเด็ก)  ช่อง 5 ผมอาถรรพ์ สุนีย์ (วัยเด็ก) 2533  บัวแล้งน้ำ จัตตาฬีส์ (ตอนเด็ก)  ช่อง 7 ขมิ้นกับปูน ทานตะวัน (ตอนเด็ก) มนต์นาคราช 2534  แม่เบี้ย เมขลา (ตอนเด็ก) 2536  เกิดแต่ตม บุษบงกช นวลนางข้างเขียง บัวแก้วบัวทอง บัวแก้ว 2538  สุดสายป่าน นารีรัตน์ วันพักรักละคร ตอน แมวไม่อยู่ วี ไกรทอง ตะเภาทอง 2539  ร้อยรสบทละคร ตอน เรากับนาย หัวใจเดียวกัน  ช่อง 3 ร้อยรสบทละคร ตอน คนสุดท้องน้องชาย แสงเพลิงที่เกริงทอ  ช่อง 5 2540  แม่ปูไข่ มารศรี เพลงรักจากบ้านนา  ช่อง 9 หงส์เหิน วิไลลักษณ์ กระหังพยาบาท  ช่อง 7 ซุ้มสะบันงา พวงทอง (วัยสาว) 2541  สะใภ้ปฏิวัติ ไฉไลเรือง เผื่อใจไว้เจ็บ มาริสา 2542  กากับหงส์ แพรวพราว ข้ามสีทันดร ยุพรา ตั้งไข่ล้ม พรหมไม่ลิขิต มะลิ มะปรางข้างรั้ว สมศรี อรุณสวัสดิ์ เมขลา  ช่อง 3 วัยอลวน อลวนหนนี้...ไม่มีถอย กัลยา 2543  รักฉันนั้นเพื่อเธอ แอนนี่ ม่านบังใจ สิริโสภา ราษริปูราษฎร์  ช่อง 7 2544  นายฮ้อยทมิฬ คำสร้อย กำนันหญิง ดาหวัน มายา กีรติสุดา สัจจามาตย์ (แตง) 2545  คู่กัดหัวใจฟัดเหวี่ยง 2546  รักข้ามคลอง ชไมพร ผู้ใหญ่ลีกับนางมา แม่นกแก้ว  ไอทีวี สมิงบ้านไร่ ปลาแดง  ช่อง 3 พุทธานุภาพ ดาว (รับเชิญ) 2563  ล่าท้าชน หมอยุ้ย  ช่อง 7 2564  นายคะ...อย่ามาอ่อย (Oh My Boss!) แม่ของนุ่มนิ่ม  จีเอ็มเอ็ม 25 2565  ขวางทางปืน แม่ของเอกราช  ช่อง 7 2566  ฤทัยบดี  ดวงใจ 2567  ภูเขาเงาพยัคฆ์  หงส์ 2568  เกิด/แก่/เจ็บ/โต  อัง (แม่แจน)  ไทยพีบีเอส

 ภาพยนตร์ 
 2537 ภาพยนตร์ แบบว่าโลกนี้มีน้ำเต้าหู้และครูระเบียบ รับบท ฝน
 2541 ภาพยนตร์ โก๊ะตี๋ วีรบุรุษอารามบอย รับบท

 ผลงานเพลง 
 อัลบั้ม T-Skirt ปี 2538 สังกัด คีตา เรคคอร์ดส
 อัลบั้ม ทีมสตรี ปี 2539 สังกัด คีตา เรคคอร์ดส

 อัลบั้มพิเศษ 
 อัลบั้ม รวมฮิตติดกระโปรง สังกัด คีตา เรคคอร์ดส
# วันเป็งปุ๊ด
วันเป็งปุ๊ด หรือ เพ็ญพุธhttp://www.oknation.net/blog/cradm/2010/08/18/entry-1 หรือประเพณีตักบาตรเที่ยงคืน เป็นประเพณีของทางภาคเหนือ ในทุกปีที่มีวันขึ้น 15 ค่ำ ที่ตรงกับวันพุธโดยไม่เจาะจงว่าต้องอยู่ในเดือนใด พระภิกษุสามเณรทุกรูปจะออกบิณฑบาตในตอนเที่ยงคืน โดยมีความแตกต่างของการนับเวลาคือ ที่ จังหวัดเชียงใหม่ จะตักบาตรคืนวันอังคารหลังเวลา 00.00 น. ซึ่งเป็นช่วงเวลาที่เข้าสู่วันพุธ ในขณะที่จังหวัดเชียงราย ลำปาง แม่ฮ่องสอน และแพร่ จะใส่ตักบาตรในคืนวันพุธเวลา 24.00 น. เป็นต้นไป บรรดาพุทธศาสนิกชนชาวเหนือจะเตรียมข้าวสารอาหารแห้งไว้คอยใส่บาตรตั้งแต่หลังเที่ยงคืน โดยจะไปคอยใส่บาตรที่หน้าบ้าน ตามถนนสายต่าง ๆ หรือตามแยกใกล้ชุมชน เป็นต้นhttp://student.nu.ac.th/jitrada/naer1.htmlhttp://www.komchadluek.net/detail/20100824/70840/ประเพณีเป็งปุ๊ดตักบาตรเที่ยงคืน...วันพุธขึ้น๑๕ค่ำ.html#.Uf-HIdJShhB 

ประวัติ
ประเพณีตักบาตรเที่ยงคืน เกิดขึ้นครั้งแรกเมื่อใดไม่ปรากฏหลักฐานที่แน่ชัด แต่เข้าใจว่าทางภาคเหนือคงรับเอามาจากประเทศพม่า มีความเชื่อว่า พระอุปคุตซึ่งเป็นภิกษุที่พระพุทธเจ้าทรงเป็นองค์อุปัชฌาย์ เมื่อสำเร็จเป็นพระอรหันต์แล้ว ได้เสด็จลงไปจำศีลภาวนาอยู่ ณ สะดือทะเล ในรอบ 1 ปี จะขึ้นมาโปรดชาวเมืองก่อนเวลารุ่งอรุณชาวพม่ามักตื่นแต่ดึก เพื่อเตรียมอาหารไว้ใส่บาตรพระอุปคุตโดยมีคติความเชื่อว่า หากผู้ใดได้ทำบุญตักบาตรพระอุปคุตแล้วจะได้บุญใหญ่หลวง เกิดโชคลาภและความเป็นสิริมงคลในชีวิต คติความเชื่อนี้จึงทำให้พุทธศาสนิกชนถือปฏิบัติสืบทอดกันมาแต่ครั้งบรรพบุรุษ ในประเทศไทยการใส่บาตรเที่ยงคืนนี้ชาวเหนือเชื่อกันว่าพระอุปคุตจะแปลงกายเป็นสามเณรออกมาโปรดสัตว์ถ้าผู้ใดได้ใส่บาตรกับพระอุปคุตแล้วบุคคลนั้น จะประสบแต่ความสุขร่ำรวยด้วยทรัพย์สินเงินทองได้อานิสงส์แรง ดังนั้นเมื่อถึงวันเพ็ญตรงกับวันพุธชาวเหนือทุกคนจะไปคอยใส่บาตรเป็นพิเศษhttp://student.nu.ac.th/jitrada/naer1.htmlhttp://www.siamsouth.com/smf/index.php?topic=17171.0;wap2http://www.learners.in.th/blogs/posts/452437?locale=en
# ปรงทะเล
ปรงทะเล, มะพร้าวเต่าทะเล หรือ สาคูราชินี  เป็นพืชเมล็ดเปลือยจำพวกปรง ลำต้นหยาบเกิดจากรอยที่หลุดไปของใบ สีน้ำตาลแก่ ใบประกอบแบบขนนกชั้นเดียว ปลายใบแหลม เส้นกลางใบเป็นร่องตื้น ๆ โคนก้านใบย่อยมีหนาม เมล็ดสีเขียวเป็นมัน แก่แล้วเป็นสีส้มอมน้ำตาล ลำต้นให้แป้งสาคูที่นำไปทำอาหารได้ เมล็ดดิบเป็นพิษ ใบใช้ทำพวงหรีด 
thumb|left|ปรงทะเลตัวเมีย
# โกงกางเขา
โกงกางเขา  Thunb. เป็นพืชในวงศ์ดอกหรีดเขา ชื่ออื่นๆคือ ฝ่ามือผี (มหาสารคาม)คันโซ่ (อุบลราชธานี)นางสวรรค์ นิ้วนางสวรรค์ (ใต้)เป็นไม้ยืนต้น หรือไม้พุ่ม ไม่ผลัดใบ มีรากอากาศ เปลือกต้นสีเทา บาง เปลือกชั้นในสีขาว ใบเดี่ยว เรียงตรงข้าม เนื้อใบหนาและเหนียว ใบแก่หนาอุ้มน้ำ มีหูใบหนาเป็นวงแหวน  ดอกช่อ เป็นช่อสั้นๆ ที่ซอกใบหรือปลายกิ่ง กลีบดอกสีขาวหรือเหลืองอ่อน กลีบเชื่อมติดกันเป็นรูปปากแตร ปลายแยกออกเป็น 5 พู โค้งไปด้านหลัง กลิ่นหอม  เกสรตัวผู้ 5 อัน ติดกับหลอดของกลีบและสั้นกว่า ชั้นกลีบเลี้ยง แยกเป็นพูป้านๆ ติดทนจนเป็นผล ผลสด รีหรือกลม สีขาวหม่นแกมเขียว เป็นมัน เหนียว ปลายแหลม สุกเป็นสีม่วงเข้ม หรือดำ เกลี้ยง เนื้อผลนิ่มฉ่ำน้ำ มีเมล็ดมาก ขนาดเล็ก
 
ในภาคตะวันออกเฉียงเหนือของไทย ใช้โกงกางเขาเป็นพืชสมุนไพร โดยนำมารากมาต้มน้ำดื่ม บำรุงเลือด ในเอเชียนิยมปลูกเป็นไม้จัดสวนFagraea ceilanica. Flora of China.
thumb|right|ผล
 อ้างอิง 

แหล่งข้อมูลอื่น
 Fagraea ceilanica. India Biodiversity.
Qasim, M. A., et al. (1987). A new glycosyl flavone from Fagraea obovata wall. Phytochemistry 26(10) 2871-72.
หมวดหมู่:วงศ์ดอกหรีดเขา
หมวดหมู่:สมุนไพร
# บุกคางคก
บุกคางคก  (Dennst.) Nicolson. เป็นพืชในวงศ์ Araceae ชื่ออื่นๆ ได้แก่ มันซูรัน (กลาง) บุกคุงคก (ชลบุรี) เบีย เบือ บุกหนาม บุกหลวง (แม่ฮ่องสอน) หัวบุก (ปัตตานี) บักกะเดื่อ(สกลนคร) กระบุก(บุรีรัมย์) บุกรอ หัววุ้น เป็นพืชล้มลุก  เจริญเติบโตในฤดูฝน และพักตัวในฤดูหนาว มีหัวใต้ดินขนาดใหญ่ สีน้ำตาล อายุหลายปี ลำต้นกลม อวบน้ำ  ผิวขรุขระ มีลายสีเขียวสีแดงใบเดี่ยว ออกที่ปลายยอด ใบแผ่ออกคล้ายกางร่มแล้วหยักเว้าเข้าหาเส้นกลางใบ ขอบใบจักเว้าลึก กลม อวบน้ำ ดอกออกเป็นช่อแทงขึ้นมาจากหัวใต้ดิน บริเวณโคนต้น เป็นแท่งมีลายสีเขียวหรือสีแดงแกมสีน้ำตาล ดอกช่อ แทงออกมาจากหัวใต้ดิน ช่อดอกมีกาบหุ้ม ลักษณะเป็นแท่งสีแดงแกมน้ำตาล ก้านช่อดอกสั้น มีใบประดับ รูปกรวยหุ้มช่อดอก ขอบหยักเป็นคลื่น และบานออก ปลายช่อ ดอกเป็นรูปกรวยคว่ำขนาดใหญ่ ยับเป็นร่องลึก สีแดงอมน้ำตาลหรือสีม่วงเข้ม ดอกตัวผู้อยู่ตอนบน ดอกตัวเมียอยู่ตอนล่าง มีกลิ่นเหม็นคล้ายซากสัตว์เน่า ผลรูปทรงรียาว มีจำนวนมากติดกันเป็นช่อ หัวบุกมีลักษณะค่อนข้างกลม  เนื้อในหัวสีชมพูสด เหลืองอมชมพู หรือขาวเหลือง ผลสด เนื้อนุ่ม เมื่ออ่อนสีเขียว สุกแล้วเป็นสีเหลือง สีส้มจนถึงแดงบุกคางคก
thumb|left|หัวบุก
บุกคางคกเป็นพืชพื้นเมืองในเอเชียตะวันออกเฉียงใต้ พบตั้งแต่ ศรีลังกา ไปจนถึงอินโดนีเซีย ฟิลิปปินส์ ลำต้นของบุกคางคก ใส่แกงเป็นอาหารได้ ในรัฐเบงกอลตะวันตก ประเทศอินเดีย นำหัวไปทอดหรือใส่ในแกงกะหรี่ ลำต้นรับประทานเป็นผัก ชาวญี่ปุ่นใช้ทำอาหารลดความอ้วน หัวบุกมีสารสำคัญคือ กลูโคแมนแนน (glucomannan) เป็นโพลีแซคคาไรด์ มีคุณสมบัติคล้ายเพกติน ในทางยาสมุนไพร หัว ใช้กัดเสมหะ แก้เลือดจับเป็นก้อน หุงกับน้ำมัน ใส่บาดแผล กัดฝ้าและกัดหนองดี นำหัวมาต้มกับน้ำ แก้โรคตับ โรคท้องมาน ยากัดเสมหะ แก้ไอใช้แก้พิษงู ใช้เป็นยาแก้แผลไฟไหม้และน้ำร้อนลวก ช่วยลดระดับน้ำตาลในเส้นเลือด รักษาโรคเบาหวาน.http://beezab.com/tag/amorphophallus-konjac-k-koch/ 
การใช้ประโยชน์ด้านอุตสาหกรรมแปรรูป  อุตสาหกรรมการแปรรูปส่วนใหญ่มี3รูปแบบ คือ แผ่นบุกแห้ง ผงวุ้นบุกหรือผงวุ้นกลูโคแมนแนนจะนำไปเป็นส่วนผสมอาหารหลายชนิด และบรรจุแคปซูลและในรูปผลิตภัณฑ์อาหารเสริมสุขภาพสำเร็จรูป พร้อมนำไปประกอบอาหาร หรือนำไปรับประทานได้ทันที เช่น แท่งวุ้น เส้นวุ้น.
สารพิษในบุก ยางที่พบในหัวบุก ลำต้นและใบ ประกอบด้วยสารแคลเซียมออกซาเลต (calcium oxalate) หากสัมผัสกับผิวหนังจะทำให้เกิดอาการคัน หากข้อตาจะทำให้เกิดการระคายเคือง มีการแสบตาอย่างรุนแรงและอาจทำให้ตาบอดได้
ข้อห้ามสำหรับการรับประทานบุก คือ หัวบุกจะมีรสเผ็ด เป็นยาร้อน มีพิษ ออกฤทธิ์ต่อม้าม ตับ และระบบทางเดินอาหาร ดังนั้น ในกลุ่มคนที่ ม้าม ตับ และระบบทางเดินอาหาร ไม่ดี ควรหลีกเลี่ยงรับประทาน และไม่รับประทานมากเกินไป
 อ้างอิง
# ลาเกิน
ลาเกิน (,) หรือ ลาแกน (,) เป็นบริเวณเขตที่อยู่อาศัยบริเวณชานเมืองทิศตะวันตกเฉียงเหนือของกรุงบรัสเซลส์ในประเทศเบลเยียม ลาเกินนั้นอยู่ในเขตปกครองของเทศบาลเมืองบรัสเซลส์ (Municipality of the City of Brussels) โดยใช้รหัสไปรษณีย์ว่า B-1020 ก่อนหน้า ค.ศ. 1921 ลาเกินนั้นอยู่ในเขตต่างพื้นที่ปกครองของเทศบาล

สิ่งก่อสร้างสำคัญ
thumb|right|อนุสาวรีย์แห่งพระราชวงศ์บริเวณด้านหน้าของพระราชวัง
thumb|left|250px|พระราชวังลาเกิน

พระราชวัง
พระราชวังลาเกิน ที่ประทับส่วนพระองค์ของราชวงศ์เบลเยียม สร้างขึ้นในระหว่าง ค.ศ. 1782–1784 โดยชาร์ล เดอ วายี ต่อมาถูกทำลายลงบางส่วนโดยอัคคีภัยใน ค.ศ. 1890 และบูรณะต่อเติมโดยอาลฟงส์ บาลัต ตัวอาคารในปัจจุบันนั้นมาจากการออกแบบโดยสถาปนิกชาวฝรั่งเศส ชาร์ล ฌีโร ใน ค.ศ. 1902 พระราชวังแห่งนี้เป็นที่ประทับของพระราชวงศ์เบลเยียมตั้งแต่การเสด็จเถลิงถวัลยราชสมบัติโดยพระเจ้าเลออปอลที่ 1 ใน ค.ศ. 1831 

สมเด็จพระราชาธิบดีอัลแบร์ที่ 2 และสมเด็จพระราชินีประทับอยู่ในพระราชวังแบลเวอแดร์ ซึ่งเป็นพระที่นั่งองค์หนึ่งที่อยู่ในบริเวณเดียวกัน ในขณะที่สมเด็จพระราชาธิบดีฟีลิป พระมหากษัตริย์พระองค์ปัจจุบันและสมเด็จพระราชินีประทับอยู่ในพระที่นั่งองค์หลัก

เรือนกระจกหลวง
thumb|เรือนกระจกหลวงแห่งลาเกิน ออกแบบโดยสถาปนิกบาลัต (ค.ศ. 1874–1890)
ในบริเวณพระราชฐานนั้นยังเป็นที่ตั้งของ เรือนกระจกหลวงแห่งลาเกิน ซึ่งเป็นสิ่งก่อสร้างรูปทรงโดมขนาดใหญ่โครงทำด้วยโลหะมุงกระจก ซึ่งเปิดให้เข้าชมได้เพียงไม่กี่วันในแต่ละปีเท่านั้น เรือนกระจกหลวงแห่งนี้ออกแบบโดยอาลฟงส์ บาลัต และวิกตอร์ ออร์ตา

โบสถ์แม่พระแห่งลาเกิน
บริเวณทิศใต้ของพระราชวังเป็นที่ตั้งของ โบสถ์แม่พระแห่งลาเกิน ในแบบสถาปัตยกรรมแบบนีโอ-กอทิก ซึ่งแรกนั้นสร้างไว้เป็นมอโซเลียมสำหรับสมเด็จพระราชินีหลุยส์-มารี ในพระเจ้าเลออปอลที่ 1 

สถาปนิกผู้ออกแบบคือ โฌแซ็ฟ ปูลาร์ต ผู้ออกแบบอาคารศาลยุติธรรมของบรัสเซลส์ ภายในบริเวณโบสถ์เป็นที่ตั้งของสุสานหลวงสำหรับพระราชวงศ์เบลเยียม
# แชปแมนสติก
แชปแมนสติก (Chapman Stick) หรือ สติก (The Stick) เป็นเครื่องดนตรีไฟฟ้าที่ถูกคิดค้นขึ้นโดยนายเอมเมต แชปแมน ประมาณช่วงต้นปี 1970 แชปแมนสติก เป็นเครื่องดนตรีประเภทเครื่องสาย มีตั้งแต่ 8, 10 และ 12 สาย รวมไปถึงแบบมีเฟร็ต (Fret) และไม่มีเฟร็ต (Fretless) ใช้ในการบันทึกเสียงและแสดงดนตรีในฐานะไลน์เมโลดี้ประสานกับไลน์เบส มักนิยมใช้ในการเล่นเพลงแจ๊ซ, ป๊อบ และเพลงโพรเกรซซีพร๊อค ตั้งแต่ปี 1980 จนถึงปัจจุบัน นักดนตรีที่มีชื่อเสียงในฐานะผู้เล่นแชปแมนสติก ได้แก่ Emmett Chapman ผู้คิดค้น, Tony Levin แห่ง King Crimson, Liquid Tension Experiment, Greg Howard และ Bob Culbertson

แชปแมน สติ๊ก ถูกออกแบบมาให้เล่นด้วยวิธีการกดลงไปบนสายตามตำแหน่งโน๊ตบนเฟร็ตด้วยมือทั้งสองข้าง บางครั้งอาจเรียกว่าเป็น Fretboard Tapping Instrument โดยส่วนมากจะแบ่งวิธีการเล่นโดยให้มือขวาอยู่ต่ำเพื่อเล่นไลน์เมโลดี้ หรือคอร์ด ส่วนมือซ้ายอยู่ด้านบนเพื่อเล่นไลน์เบส แชปแมน สติ๊กถูกออกแบบมาให้สามารถเล่นเมโลดี้ คอร์ด และเบสไปพร้อมกันสองมือคล้ายการเล่นเปียโนหรือคีย์บอร์ด
# วงศ์มุ่นดอย
วงศ์มุ่นดอย หรือ (:En:Elaeaocarpaceae) เป็นวงศ์ของพืชมีดอก ประกอบด้วย 605 สปีชีส์ ใน  12  สกุล"Elaeocarpaceae" In: Klaus Kubitzki (ed.). The Families and Genera of Vascular Plants vol. VI. Springer-Verlag: Berlin;Heidelberg, Germany. (2004). ISBN 978-3-540-06512-8 สกุลที่ใหญ่ที่สุดคือ Elaeocarpus มี 350 สปีชีส์และSloanea มี 150 สปีชีส์
# โอลกา คูรีเลนโก
โอลกา คูรีเลนโก (, Ol’ha Kostyantynivna Kurylenko, ;) เป็นนางแบบ และนักแสดงหญิงชาวฝรั่งเศสเชื้อสายยูเครน มีชื่อเสียงจากการแสดงภาพยนตร์ที่ดัดแปลงมาจากวิดีโอเกมสองเรื่อง คือเรื่อง Hitman (ปี 2007) และ Max Payne (ปี 2008)  จากนั้นได้รับบทนำเป็นสาวบอนด์ในภาพยนตร์เจมส์ บอนด์ตอน Quantum of Solace (2008) คู่กับแดเนียล เครก  และบทนำใน Oblivion (2013) คู่กับทอม ครูซ

โอลกา คูรีเลนโกเกิดที่เมืองเบียร์เดียนสค์ ในจังหวัดซาโปโรเจีย สหภาพโซเวียต (ปัจจุบันอยู่ในประเทศยูเครน) เธอมีเชื้อสายยูเครน รัสเซีย และเบลารุส เริ่มอาชีพนางแบบตั้งแต่อายุ 13 ปี โดยย้ายไปเป็นนางแบบอาชีพในปารีส ประเทศฝรั่งเศสตั้งแต่อายุ 16 ปี โดยได้รับคัดเลือกให้ถ่ายภาพปกนิตยสารโวกและนิตยสารเอลล์ ตั้งแต่อายุ 18 ปี  โดยเริ่มจากภาพยนตร์ฝรั่งเศสเรื่อง L'Annulaire  และภาพยนตร์สั้นตอนหนึ่งในเรื่อง มหานครแห่งรัก "Quartier de la Madeleine" คู่กับเอไลจาห์ วูด
# วงศ์ดอกหรีดเขา
วงศ์ดอกหรีดเขา หรือ (:En:Gentianaceae) เป็นวงศ์ของพืชมีดอกที่อยู่ในกลุ่มของพืชใบเลี้ยงคู่แท้  ประกอบด้วย 87 สกุลและมากกว่า 1500 สปีชีส์ 

สกุล
Adenolisianthus
Anthocleista
Aripuana
Bartonia
Belmontia
Bisgoeppertia
Blackstonia
Calolisianthus
Canscora
Celiantha
Centaurium
Chelonanthus
Chironia
Chlora
Chorisepalum
Cicendia
Comastoma
Congolanthus
Cotylanthera
Coutoubea
Cracosna
Crawfurdia
Curtia
Deianira
Djaloniella
Enicostema
Eustoma
Exaculum
Exacum
Fagraea
FaroaFrasera
Geniostemon
Gentiana
Gentianella
Gentianopsis
Gentianothamnus
Halenia
Helia
Hockinia
Hoppea
Irlbachia
Ixanthus
Jaeschkea
Karina
Klackenbergia
Lagenanthus
Lapithea
Latouchea
Lehmanniella
Lisianthius
Lomatogoniopsis
Lomatogonium
Macrocarpaea
Megacodon
Microrphium
Monodiella
Neblinantha
Neurotheca
Obolaria
Oreonesion
Ornichia
OrphiumParajaeschkea
Phyllocyclus
Potalia
Prepusa
Pterygocalyx
Pycnosphaera
Rogersonanthus
Sabatia
Saccifolium
Schinziella
Schultesia
Sebaea
Senaea
Sipapoantha
Swertia
Symbolanthus
Symphyllophyton
Tachia
Tachiadenus
Tapeinostemon
Tetrapollinia
Tripterospermum
Urogentias
Veratrilla
Voyria
Voyriella
Wurdackanthus
Xestaea
Zonanthus
Zygostigma
# กองทัพเบลเยียม
กองทัพเบลเยียม  (,) คือกองกำลังทหารของราชอาณาจักรเบลเยียม กองทัพเบลเยียมได้ก่อตั้งขึ้นภายหลังจากการประกาศอิสรภาพในเดือนตุลาคม ค.ศ. 1830 ตั้งแต่นั้นมาได้มีส่วนร่วมสำคัญยิ่งในการรบในสงครามโลกครั้งที่ 1, สงครามโลกครั้งที่ 2, สงครามเย็น (สงครามเกาหลี), วิกฤตการณ์คอซอวอ, โซมาเลีย และอัฟกานิสถาน กองพลร่มคอมมานโด (Para Commando) ได้เข้าคุมสถานการณ์ในแอฟริกากลางหลายครั้งเพื่อรักษาความสงบเรียบร้อยและการอพยพชาวเบลเยียมออกจากบริเวณ ในปัจจุบันกองทัพเบลเยียมนั้นยังประจำการเพื่อรักษาความสงบเรียบร้อยในเลบานอน อัฟกานิสถาน และอ่าวอีเดน 

กองทัพเบลเยียมนั้นแบ่งออกเป็น 4 เหล่าทัพ ได้แก่ กองทัพบก (Land Component), กองทัพอากาศ (Air Component), กองทัพเรือ (Naval Component) และกองทหารแพทย์ (Medical Component)

 ประวัติ 

สถานะในปัจจุบัน
ตั้งแต่ปีค.ศ. 2002 โดยพระบรมราชโองการของสมเด็จพระราชาธิบดีอัลแบร์ที่ 2 ให้รวมเหล่าทัพทั้งสามเหล่าที่เคยแยกกันอย่างอิสระให้รวมเป็นโครงสร้างหน่วยเดียว และแบ่งแยกเป็นสี่ทัพย่อย (Components) ซึ่งประกอบด้วยจำนวนทหารทั้งสิ้นที่ยังอยู่ในปฏิบัติการประมาณ 47,000 นาย โดยกองทัพเบลเยียมนั้นถูกแบ่งโครงสร้างดังนี้

 กองทัพบก (Land Component) ในอดีตเคยเรียกว่า "กองทัพบก" (Land Force) (Land Force / Force Terrestre / Landmacht / Heer);
 กองทัพอากาศ (Air Component) ในอดีตเคยเรียกว่า "กองทัพอากาศ" (Air Force / Force Aérienne / Luchtmacht / Luftmacht);
 กองทัพเรือ (Marine Component) ในอดีตเคยเรียกว่า "กองทัพเรือ" (Navy Force / Force Navale / Zeemacht / Seemacht),
 กองทหารแพทย์ (Medical Component) ในอดีตเคยเรียกว่า "กองบริการเสนารักษ์" (Medical Service / Service Médicale / Medische dienst / Sanitätsdienst).

งบประมาณทั้งสิ้นกว่า สามพันสี่ร้อยล้านยูโรนั้นถูกแบ่งให้กับเหล่าทัพทั้งสี่โดยแบ่งเป็นอัตราส่วนดังนี้Het Nieuwsblad; saturday 19, sunday 20 and monday 21 july 2008
 ร้อยละ 63 เป็นเงินเดือน
 ร้อยละ 25 เป็นค่าบำรุงรักษาอาวุธยุทโธปกรณ์
 ร้อยละ 12 เป็นค่าลงทุนต่างๆ

ศูนย์กลางการปฏิบัติการของกองทัพแต่ละเหล่านั้น (COMOPSLAND, COMOPSAIR, COMOPSNAV and COMOPSMED) ถือเป็นหน่วยงานขึ้นตรงต่อกรมการพนักงานฝ่ายปฏิบัติการและฝึกอบรม กระทรวงกลาโหม ซึ่งกำกับดูแลโดยผู้ช่วยผู้บัญชาการฝ่ายปฏิบัติการและฝึกอบรม (ACOS Ops & Trg) และผู้บัญชาการทหารสูงสุด (CHOD) อีกสายหนึ่งคือ ผู้ช่วยผู้บัญชาการฝ่ายข่าวกรองและความปลอดภัย (ADIV - SGRS) ซึ่งกำกับดูแลงานด้านข่าวกรองโดยเฉพาะ

 เชิงอรรถ และ อ้างอิง 
 เชิงอรรถ
# มุทรา
มุทรา (mudrā) เป็นท่าทางแสดงสัญลักษณ์ทางพิธีกรรมในศาสนาฮินดู ศาสนาเชน และศาสนาพุทธEncyclopædia Britannica. (2010). "mudra (symbolic gestures)". Retrieved October 11, 2010. ส่วนมากเน้นที่ลักษณะมือและนิ้ว มุทราแต่ละท่าจะแฝงนัยความหมายทางจิตวิญญาณแตกต่างกันไปตามประติมานวิทยาและการฝึกจิตที่พบในศาสนาแบบอินเดีย

ในพิธีกรรมของลัทธิตันตระมีมุทรากำหนดไว้ถึง 108 ท่าWoodroffe, Sir John, Shakti and Shakta: Essays and Addresses on the Shakta Tantrashastra ทางฝ่ายโยคะ การใช้มุทราจะควบคู่ไปกับการฝึกปราณายาม (การควบคุมลมหายใจ) มุทราที่สำคัญได้แก่ ปัทมาสนะ สุขาสนะ และวัชราสนะ ซึ่งแสดงท่านั่งแตกต่างกันไปเพื่อเสริมพลังปราณในร่างกาย

 ศาสนาพุทธ 

มุทราในศาสนาพุทธมักปรากฏเป็นปางต่าง ๆ ของพระพุทธรูป โดยแต่ละปางจะมีอิริยาบถและท่ามือแตกต่างกันไป ทั้งประวัติความเป็นมาของแต่ละปางก็มีที่มาจากพุทธประวัติ

 ลัทธิอนุตตรธรรม 
ลัทธิอนุตตรธรรม เรียกมุทราว่า ลัญจกร (เหอถง) ถือว่าเป็นเครื่องหมายของผู้ได้รับเต๋าแล้ว และเป็นหลักฐานที่จะนำวิญญาณกลับสู่สวรรค์เบื้องบนไตรรัตน์: แก้ววิเศษ 3 ประการ, เอกอนันต์เผยแพร่ธรรม, ม.ป.ป., หน้า 44-49. โดยลัญจกรจะมีอยู่ 3 แบบ แบ่งตามยุคสามกัปสุดท้าย คือ ยุคเขียวของพระทีปังกรพุทธเจ้า ยุคแดงของพระศากยมุนีพุทธเจ้า และยุคขาวของพระเมตไตรยพุทธเจ้า

ลัญจกรของยุคเขียวเป็นการตั้งฝ่ามือข้างเดียวคล้าย ใบบัว ยุคแดงเป็นการประนมมือสองข้างเข้าด้วยกันเป็นรูป ดอกบัว สำหรับยุคขาวของพระศรีอริยเมตไตรย ลัทธิอนุตตรธรรมเชื่อว่าลัญจกรจะเป็นรูป รากบัว โดยเอาปลายนิ้วโป้งขวาจรดโคนนิ้วนางขวาค้างไว้ แล้วนำปลายนิ้วโป้งซ้ายมากดที่โคนนิ้วก้อยขวา จากนั้นโอบมือเข้าหากันโดยให้มือซ้ายทับขวา เป็นท่าห่อประสานมือให้มีลักษณะเหมือนรากบัว เชื่อว่าการประสานมือแบบนี้เป็นสัญลักษณ์การไหว้ยุคพระศรีอริยเมตไตรย หรือธรรมกาลยุคขาว
# รอยรักหักเหลี่ยมตะวัน
รอยรักหักเหลี่ยมตะวัน คือหนังสือเล่มที่หนึ่งของหนังสือชุด ไรซิงซัน ที่เขียนโดยณารา ตีพิมพ์ครั้งแรกเมื่อเดือนมกราคม พ.ศ. 2552 โครงเรื่องหลักเกี่ยวกับทาเคชิที่ต้องการล้างแค้นกลุ่มโกะคุโด โดยให้ แพรวดาว นักเรียนทุนชาวไทย เป็นหมากในเกมส์แย่งชิงความเป็นใหญ่

ในปี พ.ศ. 2557 หนังสือถูกนำไปสร้างเป็นละครโทรทัศน์โดยบริษัทเมกเกอร์วายกรุป จำกัด นำแสดงโดยมาริโอ้ เมาเร่อและณฐพร เตมีรักษ์
# รอยฝันตะวันเดือด
รอยฝันตะวันเดือด เป็นนวนิยายไทย เป็นเล่มที่สองของหนังสือชุด ไรซิงซัน ที่เขียนโดยณารา ตีพิมพ์ครั้งแรกเมื่อเดือนมกราคม พ.ศ. 2552  โครงเรื่องหลักเกี่ยวกับความรักของริวที่มีต่อมายูมิ และกลุ่มโกะคุโดที่พยายามกำจัดริวเพื่อขึ้นเป็นใหญ่

ในปี พ.ศ. 2557 บริษัทเมกเกอร์วายกรุป จำกัด นำนวนิยายไปสร้างเป็นละครโทรทัศน์ชื่อ  มีณเดชน์ คูกิมิยะและอุรัสยา เสปอร์บันด์นำแสดง
# โซลแลนด์
โซลแลนด์  เป็นสวนสนุกที่ตั้งอยู่ในประเทศเกาหลีใต้ ตั้งอยู่ใน Seoul Grand Park เปิดทำการก่อนโอลิมปิกฤดูร้อน 1988 โดยในในแต่ละฤดูกาลกาลจะมีเทศกาลจัดขึ้นในสวนสนุกแห่งนี้ มีขนาดเล็กกว่าเอเวอร์แลนด์ มีนักท่องเที่ยวประมาณ 3–3.5 ล้านคนต่อปี และประมาณหนึ่งในสามของพื้นที่ 300,000 ตารางเมตรเป็นพื้นที่สีเขียว